หุ้นเช้าพักตัวปิดลบ 2.02 จุด
ดัชนีภาคเช้าปิดที่ 1,557.33 จุด ลดลง 2.02  จุด หรือ -0.13 % มูลค่าการซื้อขาย 33,290.47 ล้านบาท
7 มี.ค. 2556

ดัชนีภาคเช้าปิดที่ 1,557.33 จุด ลดลง 2.02  จุด หรือ -0.13 % มูลค่าการซื้อขาย 33,290.47 ล้านบาท 
นายณาศิส ประเสริฐกุล นักกลยุทธ์การลงทุน บล.เกียรตินาคิน เปิดเผยว่า ตลาดหุ้นไทยเช้านี้มองว่าเป็นการพักตัวช่วงสั้นหลังจากที่ได้ปรับตัวขึ้นไปหลายวันที่ผ่านมา แต่ภาพโดยรวมคงจะยังเป็นลักษณะแกว่งไซต์เวย์ในกรอบแคบ เช่นเดียวกับตลาดหุ้นอื่นในภูมิภาคเอเชียที่เช้านี้แกว่งตัวทั้งในแดนบวก-ลบ
ทั้งนี้ หลังจากที่จบประเด็นบวกในเรื่องเศรษฐกิจของสหรัฐที่ดีแล้ว แต่ยังมองว่าโอกาสที่จะตลาดจะปรับตัวลงแรงยังยากอยู่ เนื่องจากตลาดยังได้แรงหนุนจากเม็ดเงินต่างชาติที่ไหลเข้ามา และเชื่อว่านักลงทุนต่างชาติจะยังคงเข้ามาซื้ออย่างต่อเนื่อง
อย่างไรก็ดี ตลาดยังน่าจะมีปัจจัยบวกจากการประกาศตัวเลขการจ้างงานนอกภาคเกษตรของสหรัฐฯที่จะประกาศในวันพรุ่งนี้ ซึ่งตลาดคาดการณ์ว่าจะเพิ่มขึ้น 1.6 แสนตำแหน่ง ซึ่งหากสามารถยืนเหนือระดับ 1 แสนตำแหน่งขึ้นไปได้ ก็มีการมองกันว่าต่อไปการว่างงานในสหรัฐจะลดลง
แนวโน้มการลงทุนในช่วงบ่ายนี้ ประเมินว่า ตลาดคงจะอยู่ในลักษณะของการแกว่งไซต์เวย์ในกรอบแคบ โดยมีแนวรับ 1,553 จุด ส่วนแนวต้าน 1,563 จุด
สำหรับหลักทรัพย์ที่มีมูลค่าการซื้อขายสูงสุด 5 อันดับ ได้แก่  
LOXLEY   มูลค่าการซื้อขาย  1,928 ล้านบาท ปิด  7.05 บาท เพิ่มขึ้น 0.50 บาท (+7.63%)
TRUE       มูลค่าการซื้อขาย  1,142 ล้านบาท ปิด  7.10 บาท เพิ่มขึ้น 0.10 บาท (+1.43%)  
NMG        มูลค่าการซื้อขาย  919 ล้านบาท ปิด  4.80 บาท เพิ่มขึ้น 0.42 บาท (+9.59%)
QH           มูลค่าการซื้อขาย  860, ล้านบาท ปิด  4.52 บาท เพิ่มขึ้น 0.12 บาท (+2.73%)  
UTP         มูลค่าการซื้อขาย  737 ล้านบาท ปิด 15.30 บาท เพิ่มขึ้น 2.30 บาท (+17.69%)